BRR อย่างเจ๋ง! กำไร Q2/60 เพิ่มกว่า 5 เท่าตัว เตรียมแจกปันผล 0.15 บ. XD 25 ส.ค.นี้
BRR อย่างเจ๋ง! รายได้การส่งออกน้ำตาลเพิ่มดัน งบ Q2/60 พุ่ง 540.37% มาที่ 265.82 ล้านบาท จากปีก่อนมีกำไร 41.51 ล้านบาท ขณะที่ 6 เดือนแรกมีกำไร 663.05 ล้านบาท เพิ่มขึ้น 301.26% จากปีก่อนมีกำไร 165.24 ล้านบาท เตรียมแจกปันผล 0.15 บาท/หุ้น XD 25 ส.ค.60 กำหนดจ่าย 8 ก.ย.60
10 ส.ค. 2560

บริษัท น้ำตาลบุรีรัมย์ จำกัด (มหาชน) หรือ BRR รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 ดังนี้

โดยผลการดำเนินงานในช่วงดังกล่าวมีกำไรเพิ่มขึ้น เนื่องจากการปรับตัวขึ้นของราคาน้ำตาลทรายในตลาดโลก ดังนั้นจึงทำให้รายได้จากการส่งออกน้ำตาลปรับตัวสูงขึ้นประมาณ 765 ล้านบาท เนื่องจากมีการรับรู้รายได้จากการส่งมอบน้ำตาลประมาณ 75,900 ตัน สูงกว่าในไตรมาสเดียวกันของปีก่อนซึ่งประมาณ 39,900 ตัน และรายได้จากการจำหน่ายไฟฟ้าเพิ่มขึ้นประมาณ 10 ล้านบาท
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2560 ถึงวันที่ 30 มิ.ย. 2560 อัตราจ่ายเป็นเงินสด (บาทต่อหุ้น) 0.15 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค.2560 ทั้งนี้ กำหนดจ่ายเงินปันผลในวันที่ 8 ก.ย.2560